Up-30/20
Datum: 2020-01-28T00:00:00.000+01:00
ecli: ECLI:SI:USRS:2020:Up.30.20
vrsta: posamični akt
zadeva: ustavna pritožba
objavljeno: Neobjavljeno | 28.01.2020
dokument: USE225
akt: Ustavna pritožba zoper sklep Višjega sodišča v Ljubljani št. Cst 425/2016 z dne 5. 7. 2016 v zvezi s sklepom Okrožnega sodišča v Mariboru št. St 6451/2014 z dne 19. 5. 2016 (ustavitev in ponoven začetek postopka osebnega stečaja)
resitev: zavrženje
odlocitev: sklep
vlagatelj: Stjepan Rukelj, Miklavž na Dravskem polju
datum_vloge: 2020-01-08T23:00:00.000Z
datum_odlocitve: 2020-01-27T23:00:00.000Z

# Up-30/20-9

28. 1. 2020

## SKLEP

Senat Ustavnega sodišča je v postopku za preizkus ustavne pritožbe, ki jo je vložil Stjepan Rukelj, Miklavž na Dravskem polju, na seji 28. januarja 2020

**sklenil:**

**Ustavna pritožba zoper sklep Višjega sodišča v Ljubljani št. Cst 425/2016 z dne 5. 7. 2016 v zvezi s sklepom Okrožnega sodišča v Mariboru št. St 6451/2014 z dne 19. 5. 2016 se zavrže.**

---

Senat je ustavno pritožbo zavrgel, ker je prepozna.

Ustavno sodišče je s sklepom št. Up-269/17 z dne 19. 7. 2017 že odločilo o ustavni pritožbi pritožnika, s katero je izpodbijal isti sodni odločbi, kot s to ustavno pritožbo. V skladu s četrtim odstavkom 55.c člena Zakona o Ustavnem sodišču (Uradni list RS, št. 64/07 – uradno prečiščeno besedilo in 109/12 – v nadaljevanju ZUstS) je sklep Ustavnega sodišča vseboval navedbo razlogov za zavrženje in sestavo senata.

Tudi tokrat je Ustavno sodišče ustavno pritožbo zavrglo, ker je vložena po izteku roka, ki ga prvi odstavek 52. člena ZUstS določa za vložitev ustavne pritožbe. Vendar hkrati pritožnika opozarja, da bi lahko ponovno vlaganje ustavne pritožbe zoper isti sodni odločbi obravnavalo tudi kot zlorabo pravice do vložitve ustavne pritožbe. Pritožnika, ki zlorabi pravico, ki jo ima po ZUstS, lahko Ustavno sodišče kaznuje z denarno kaznijo od 100 eurov do 2000 eurov (prvi odstavek 34.a člena ZUstS).

Senat Ustavnega sodišča je sprejel ta sklep na podlagi četrte alineje prvega odstavka 55.b člena ZUstS ter prve alineje tretjega odstavka 46. člena Poslovnika Ustavnega sodišča (Uradni list RS, št. 86/07, 54/10, 56/11 in 70/17) v sestavi: predsednik senata dr. Marijan Pavčnik ter člana dr. Dunja Jadek Pensa in dr. Rajko Knez. Sklep je sprejel soglasno.

dr. Marijan Pavčnik

Predsednik senata